A panamai labdarúgó-válogatott - becenevükön "La Marea Roja" - Panama nemzeti csapata, amelyet a panamai labdarúgó-szövetség (spanyolul: Federación Panameña de Fútbol) irányít. A CONCACAF-tag közép-amerikai ország jelenleg a legdinamikusabban fejlődő labdarúgó-válogatottal rendelkezik, amely az 1951-es CCCF-bajnokság aranyérme óta a 2000-es évek közepén érte el kimagasló eredményeit: a 2005-ös CONCACAF-aranykupán, illetve a 2007-es UNCAF-nemzetek kupáján is ezüstérmet szereztek.